ประจำเดือนมาล่าสุดวันที่1 ส.ค มาปกติ3วัน มากระปริดกระปอยอีก7วัน รวมแล้วประมาณ9-10กว่าเลือดจะหมด หลังจากนี้พยายามสอดใส่มีอะไรกับเเฟนประมาณวันที่11-16 จำไม่ได้ว่าวันไหนแต่น่าจะช่วงนี้ค่ะ แต่ไม่สำเน็จนะคะ ไม่มีการหลังในหรือหลั่งนอก เพราะสอดใส่ไม่ได้ค่ะ แต่มีการเอามาถูไปมาบริเวณอวัยวะเพศค่ะ พอวันที่30สิงหาช่วงบ่ายๆ มีเหมือนคราบเลือดสีน้ำตาลติด กกน ส่วนตัวคิดว่าประจำเดือนจะมาเพราะน่าจะตรงกับรอบเดือนพอดี แต่ปรากฏว่าไม่มีประจำเดือนมาเลยค่ะตั้งแต่เมื่อคืน พอเช้ามาวันที่31ก็ยังมีคราบสีน้ำตาลออกมาอยู่ค่ะเมื่อเอากระดาษทิชชู่ซับ ปล.ตรวจครรภ์วันนี้ขึ้นขีดเดียวค่ะ และก่อนหน้านี้ไม่เคยอยู่ด้วยกันค่ะ เสี่ยงตั้งครรภ์ไหมคะอาการเหล่านี้
สวัสดีค่ะ กามีเพศสัมพันธ์โดยที่ไม่ได้มีการสอดใส่อวัยวะเพศเข้าไปเลย เป็นการถูไถเพียงภายนอกเท่านั้น โอกาสที่จะทำให้เกิดการตั้งครรภ์นั้นมีได้น้อยมากการมีเลือดออกผิดปกติทางช่องคลอดดังกล่าวมา อาจมีสาเหตุมาจาก ผลข้างเคียงจากการใช้ยาคุมกำเนิดชนิดใดๆ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ แผลที่ตรงปากมดลูก มดลูกหรืออวัยวะเพศภายนอกแม้โอกาสตั้งครรภ์จะมีได้น้อย แต่หากมีเลือดออกผิดปกติ ควรยืนยันการตั้งครรภ์ให้แน่ชัดร่วมด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากเลือดยังออกผิดปกติต่อเนื่อง ควรไปพบแพทย์เพื่อตรวจยืนยันต่อไป